b'\n_START_ARTICLE_\nPopescu nagrada\n_START_SECTION_\nOrganizacija Poetry Society\n_START_PARAGRAPH_\nJe organizacija odprta za vse, ki imajo cilj spodbujati razvoj poezije. Ustanovljena je bila leta 1909 v Londonu. Izdaja tudi vodilno revijo o poeziji v Veliki Britaniji, pod imenom Poetry Review.\n_START_SECTION_\nZgodovina\n_START_PARAGRAPH_\nLeta 1982 je angle\xc5\xa1ka organizacija Poetry Society prejela pismo, ki je vsebovalo prevode poezij romunskega pesnika Mihaija Eminescuja. Po\xc5\xa1iljatelj pisma je bil Mihai Popescu, ki je \xc5\xbeelel, da bi v spomin na sina, avtorja prevodov, ki je umrl leta 1977 v potresu, ustanovili nagrado. Prevodi so navdu\xc5\xa1ili predsednika organizacije in izgnanega romunskega dopisnika Iona Ratiuja, ki sta poskrbela za realizacijo ideje tako, da sta najprej obiskala Romunijo, da bi ogla\xc5\xa1evala nagrado v Popescujevi rodni dr\xc5\xbeavi. Do\xc5\xbeivela sta kratkotrajno zavrnitev s strani romunskih komunistov, ki se niso strinjali, da bi nagrado ustanovil \xc4\x8dlovek, ki je bil iz njihove dr\xc5\xbeave izgnan. Po premisleku in ugotovitvi, da bi nagrada bila v \xc4\x8dast Romuniji in ne bi nosila nobene politi\xc4\x8dne posledice, so ideji ugodili. Z letom 1983 je bila nagrada prvi\xc4\x8d podeljena pod imenom European Poetry Translation Prize, podeljevali so jo vse do leta 1997. V tem \xc4\x8dasu sta British Council in Arts Council of Great Britain nudila finan\xc4\x8dno podporo nagradi. \xc5\xa0\xc4\x8dasoma se je Ion Ratiu vrnil v Romunijo, kjer je postal predsedni\xc5\xa1ki kandidat in senator (umrl leta 2000). Leta 2003 je bila nagrada prenovljena in preimenovana v nagrado Popescu s finan\xc4\x8dno podporo fundacije Ratiu, ki je last dru\xc5\xbeine omenjenega Iona Ratiuja.'